31994D0294
L 130/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 17 май 1994 година
във връзка със сключването на Споразумение под формата на размяна на писма между Европейската общност и Република Чили за вноса на ябълки и круши в Общността
(94/294/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 113 от него, във връзка с първото изречение от член 228, параграф 2 и член 28 от Регламент № 1035/72 на Съвета от 18 май 1972 г. за общата организация на пазара с плодове и зеленчуци (1),
като взе предвид препоръката на Комисията,
като има предвид, че Република Чили е предприела действия в рамките на Общото споразумение за митата и търговията (ГАТТ) след прилагането от страна на Европейската общност на тарифни мерки под формата на насрещни такси върху вноса на ябълки в изпълнение на членове 24, 25 и 26 от Регламент (EИО) № 1035/72 на Съвета;
като има предвид, че Общността и Чили са започнали обсъждания с цел решаването на този и други въпроси във връзка с приключването на Уругвайския кръг по ГАТТ;
като има предвид, че тези обсъждания завършиха със сключването на споразумение под формата на размяна на писма; като има предвид, че е в интерес на Общността да одобри въпросното споразумение,
РЕШИ:
Член 1
Споразумението под формата на размяна на писма между Европейската общност и Република Чили за внос на ябълки и круши в Общността се одобрява от името на Общността.
Текстът на споразумението е приложен към настоящето решение.
Член 2
С настоящето се упълномощава председателя на Съвета да определи оправомощено лице за подписване на договора с цел задължаване на Общността.
Член 3
Решението ще бъде публикувано в Официален вестник на Европейските общности.
Съставено в Брюксел на 17 май 1994 година.